<?xml version="1.0" encoding="UTF-8"?>

<!--© The Office of the High Commisioner for Human Rights-->

<udhr iso639-3='ven' xml:lang='ve' key='ven' n='Venda' xmlns="http://www.unhchr.ch/udhr">
  <title>Mulevhogu&#x1E71;e wa Pfanelo dza Vhuthu</title>

  <note>
    <para>Nga &#x1E3D;a 10 Nyendavhusiku 1948, Buthanonyangaredzi &#x1E3D;a Dzangano &#x1E3D;a Mbumbano ya Dzitshaka (UN) &#x1E3D;o &#x1E71;anganedza Mulevhogu&#x1E71;e wa Pfanelo dza Vhuthu. Nga murahu ha vhukando uhu he ha tou vha &#x1E13;ivhazwakale, Buthanonyangaredzi &#x1E3D;o ita khuwelelo kha mashango o&#x1E71;he ane a vha mira&#x1E13;o uri a an&#x1E13;adze Mulevhogu&#x1E71;e uyu na &#x201C;u vhona uri u pha&#x1E13;aladzwe, u &#x1E71;aniwe, u vhalwe na u &#x1E71;alutshedzwa zwikoloni na kha zwi&#x1E45;we zwiimiswa zwa pfunzo.&#x201D; &#x1E70;halutshezo ya tshiVen&#x1E13;a yo dzudzanywa nga mira&#x1E13;o ya tshi&#x1E71;afu na matshudeni vha Yunivesithi ya Kapa u itela u pembelela vhu&#x1E71;ambo ha tshihumbudzo ha 60th ha Mulevhogu&#x1E71;e uyu une wa tou vha &#x1E13;ivha zwa kale khathihi na u pembelela vhu&#x1E71;ambo ha tshihumbudzo ha 150th ha Fakha&#x1E3D;ithi ya zwa milayo ya Yunivesithi ya Kapa. &#x1E70;halutshedzo yo vhalwa lwa u tou thoma &#x1E70;hohoyandou kha vhu&#x1E71;ambo he ha farelwa Yunivesithi ya Ven&#x1E13;a nga &#x1E3D;a 01 Nyendavhusiku 2008.</para>
  </note>

  <preamble>
    <title>MVULATSWINGA</title>
    <para>Vhunga u &#x1E13;ivhea ha u dzhiela n&#x1E71;ha lwa mvele ya tshirunzi tsha muthu na ndingano na pfanelo dza vhathu vho&#x1E71;he zwi murango wa mbofholowo, vhulamukanyi na mulalo &#x1E3D;ifhasini,</para>
    <para>Vhunga u dzhielwa fhasi na u tsikeledzwa ha pfanelo dza vhathu ho bveledza zwiito zwa vhuveveru vhu fhandulaho luvalo lwa muthu, na u &#x1E13;a ha shango &#x1E3D;ine kha&#x1E3D;o vhathu vha &#x1E13;o &#x1E13;iphina nga mbofholowo ya u amba na u tenda kha zwine vha funa, na u vhofholowa kha nyofho na zwinyagwa &#x1E3D;o &#x1E13;ivhadzwaho sa dzangalelo &#x1E3D;ihulwane &#x1E3D;a vhathu zwavho,</para>
    <para>Vhunga zwi zwa ndeme, arali muthu a sa faneli u kombetshedzwa nga u shaya i&#x1E45;we n&#x1E13;ila, u vutshela vhutambudzi na vhutsikeledzi, uri pfanelo dza vhuthu dzi tsireledzwe nga tshumiso ya mulayo,</para>
    <para>Vhunga zwi zwa vhu&#x1E71;hogwa u &#x1E71;u&#x1E71;uwedza mvelaphan&#x1E13;a ya vhukonani havhu&#x1E13;i vhukati ha dzitshaka,</para>
    <para>Vhunga vhathu vha Mbumbano ya Dzitshaka vho khwa&#x1E71;hisedza kha Tshata lutendo lwavho kha pfanelo dza vhuthu dza ndeme, kha tshirunzi na ndeme ya vhuvha ha muthu na kha ndingano ya pfanelo dza vhanna na vhafumakadzi na uri vho &#x1E13;iimisela u &#x1E71;u&#x1E71;uwedza mvelaphan&#x1E13;a ya u tshilisana na tshiimo tsha khwine tsha vhutshilo kha mbofholowo khulwane,</para>
    <para>Vhunga Mashango ane a vha Mira&#x1E13;o o &#x1E13;ivhofha u swikelela u bveledza &#x1E71;hu&#x1E71;huwedzo ya &#x1E71;honifho na u tevhedzwa ha pfanelo dza vhathu na mbofholowo dza vhu&#x1E71;hogwa a tshi shumisana na Dzangano &#x1E3D;a Mbumbano ya Dzitshaka,</para>
    <para>Vhunga u pfeseswa ha pfanelo idzi na mbofholowo zwi zwa ndeme khulwane kha uri mbofho iyi i bveledzwe nga vhu&#x1E13;alo,</para>
    <para>Zwino-ha, Zworalo, Buthanonyangaredzi &#x1E3D;i khou rwela &#x1E71;ari Mulevhogu&#x1E71;e wa Pfanelo dza Vhuthu uyu sa tshone tshikalo tshine tsha nga shumiswa nga nnyi na nnyi tshine tsha tea u swikelelwa nga vhathu vho&#x1E71;he na tshaka dzo&#x1E71;he, kha u vhona uri muthu mu&#x1E45;we na mu&#x1E45;we na mura&#x1E13;o mu&#x1E45;we na mu&#x1E45;we wa tshitshavha, e na Mulevho uyu ngelekanyoni yawe, u &#x1E13;o lusa nga u tou funza na u shumisa pfunzo u bveledza phan&#x1E13;a &#x1E71;honifho ya pfanelo idzi na mbofholowo a tshi shumisa maga o bvelaho phan&#x1E13;a, kha vhuimo ha lushaka na ha tshaka-tshaka, u vhona uri izwi zwi dzhielwa n&#x1E71;ha na u tevhedzwa vhukati ha vhathu vha Mashango ane a vha Mira&#x1E13;o na vhathu vhane vha vha kha vhupo vhu re fhasi ha ndaulo ya mashango ayo.</para>
  </preamble>

  <article number="1">
    <title>Tshite&#x1E45;wa 1</title>
    <para>Vhathu vho&#x1E71;he vha bebwa vhe na mbofholowo nahone vha tshi lingana siani &#x1E3D;a tshirunzi na pfanelo. Vhathu vho&#x1E71;he vho &#x1E4B;ewa mihumbulo na mvalo ngauralo vha tea u konou farana sa vhathu vhathihi.</para>
  </article>
  <article number="2">
    <title>Tshite&#x1E45;wa 2</title>
    <para>Muthu mu&#x1E45;we na mu&#x1E45;we u na pfanelo na mbofholowo dzo bulwaho kha Mulevho uyu, hu si na u khethululwa hufhio kana hufhio, ho &#x1E13;isendekaho kha murafho, muvhala, mbeu, luambo, vhurereli, polotiki kana muhumbulo mu&#x1E45;we-vho, vhubvo ha tshitshavha kana u tshilisana, ndaka, mabebo kana tshiimo tshi&#x1E45;we-vho.</para>
    <para>Nga n&#x1E71;ha ha izwi, a hu na khethululo ine ya &#x1E13;o itelwa muthu hu tshi tevhelwa tshiimo tsha zwa polotiki, mulayo kana tshiimo tsha shango kha dzitshakatshaka kana vhupo vhune muthu a bva khaho, hu nga vha hu re na vhu&#x1E13;ilangi, hu ha &#x1E71;hirasithi, hu sa &#x1E13;ivhusi kana huhu re kha vhuimo ho pimiwaho nga vhu&#x1E13;ivhusi.</para>
  </article>
  <article number="3">
    <title>Tshite&#x1E45;wa 3</title>
    <para>Muthu mu&#x1E45;we na mu&#x1E45;we u na pfanelo ya vhutshilo, mbofholowo na tsireledzo ya muthu.</para>
  </article>
  <article number="4">
    <title>Tshite&#x1E45;wa 4</title>
    <para>A hu na muthu ane a &#x1E13;o dzheniswa kha zwa vhupuli kana vhushumeli; zwa vhupuli na mbambadzo ya dziphuli zwi &#x1E13;o iledzwa nga n&#x1E13;ila dzo&#x1E71;he.</para>
  </article>
  <article number="5">
    <title>Tshite&#x1E45;wa 5</title>
    <para>A hu na muthu ane a &#x1E13;o tambudzwa kana u farwa nga n&#x1E13;ila ya tshi&#x1E71;uhu, i songo teaho muthu kana u farwa kana u &#x1E71;arafiwa nga n&#x1E13;ila i tsitsaho tshirunzi.</para>
  </article>
  <article number="6">
    <title>Tshite&#x1E45;wa 6</title>
    <para>Muthu mu&#x1E45;we na mu&#x1E45;we u na pfanelo dza u dzhiiwa sa muthu fhethu hu&#x1E45;we na hu&#x1E45;we phan&#x1E13;a ha mulayo.</para>
  </article>
  <article number="7">
    <title>Tshite&#x1E45;wa 7</title>
    <para>Vhathu vho&#x1E71;he vha a lingana phan&#x1E13;a ha mulayo nahone vho tewa nga tsireledzo ya mulayo i e&#x1E13;anaho, hu si na khethululo. Vhathu vho&#x1E71;he vha na pfanelo ya tsireledzo i e&#x1E13;anaho kha khethululwo i pfukaho Mulevho uyu na kha &#x1E71;hu&#x1E71;huwedzo i&#x1E45;we na i&#x1E45;we malugana na khethululo yo raloho.</para>
  </article>
  <article number="8">
    <title>Tshite&#x1E45;wa 8</title>
    <para>Muthu mu&#x1E45;we na mu&#x1E45;we u na pfanelo ya ndamulelo ya khoro dza lushaka dzi re na vhukoni kha vhukando vhu pfukaho pfanelo dze a &#x1E4B;ewa nga ndayotewa kana mulayo.</para>
  </article>
  <article number="9">
    <title>Tshite&#x1E45;wa 9</title>
    <para>A hu na muthu ane a &#x1E13;o farwa, u valelwa kana u shakuliswa hu si na tshiitisi.</para>
  </article>
  <article number="10">
    <title>Tshite&#x1E45;wa 10</title>
    <para>Muthu mu&#x1E45;we na mu&#x1E45;we o fanelwa, nga u e&#x1E13;ana ho fhelelaho, u thetsheleswa lwo teaho nga dzulo &#x1E3D;a nnyi na nnyi na hone &#x1E3D;o &#x1E13;iimisaho nga &#x1E3D;o&#x1E71;he &#x1E3D;i sa dzhiiho sia, musi hu tshi khou tiwa pfanelo dzawe na mbofho dzawe na mulandu mu&#x1E45;we na mu&#x1E45;we wa vhugevhenga une a hweswa.</para>
  </article>
  <article number="11">
    <title>Tshite&#x1E45;wa 11</title>
    <orderedlist>
      <listitem>
        <para>Muthu mu&#x1E45;we na mu&#x1E45;we o hweswaho mulandu wa vhugevhenga u na pfanelo ya u dzhiwa a si na mulandu u swika zwenezwo o no wanwa mulandu zwi tshi ya nga mulayo tsengoni ya tshitshavha, he a wana &#x1E71;ho&#x1E13;ea dzo&#x1E71;he dza u &#x1E13;ipilela malugana na mulandu wonoyo.</para>
      </listitem>
      <listitem>
        <para>A hu na muthu ane a &#x1E13;o wanwa mulandu nga n&#x1E71;hani ha nyito kana u sa ita nyito, zwe zwa vha zwi si mulandu nga fhasi ha mulayo wa lushaka kana wa dzitshakhatshaka nga tshifhinga tshe mulandu wa itea ngatsho. Ha ngo tewa na u la&#x1E71;iswa lwo kalulaho u fhirisa nda&#x1E71;iso ye ya vha yo tiwa nga tshifhinga tshe mulandu wa itea ngatsho.</para>
      </listitem>
    </orderedlist>
  </article>
  <article number="12">
    <title>Tshite&#x1E45;wa 12</title>
    <para>A hu na muthu ane a &#x1E13;o dzhenelelwa kha zwa ene mu&#x1E4B;e, mu&#x1E71;a wawe, haya kana vhudavhidzani, kana u &#x1E71;aselwa ha &#x1E71;hompho na tshirunzi tshawe, zwo sokou itwa kana hu si na tshiitisi tshi no pfesesea. Muthu mu&#x1E45;we na mu&#x1E45;we u na pfanelo ya tsireledzo ya mulayo malugana na u dzhenelelwa honoho kana u &#x1E71;aselwa.</para>
  </article>
  <article number="13">
    <title>Tshite&#x1E45;wa 13</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya mbofholowo ya u tshimbila na vhudzulapo nga ngomu mikanoni ya shango &#x1E3D;i&#x1E45;we na &#x1E3D;i&#x1E45;we.</para>
      </listitem>
      <listitem>
        <para>Muthu mu&#x1E45;we na mu&#x1E45;we u na pfanelo ya u bva shangoni &#x1E3D;i&#x1E45;we na &#x1E3D;i&#x1E45;we, ho katelwa na &#x1E3D;awe, na u humela kha shango &#x1E3D;awe.</para>
      </listitem>
    </orderedlist>
  </article>
  <article number="14">
    <title>Tshite&#x1E45;wa 14</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya u &#x1E71;o&#x1E13;a na u &#x1E13;iphina nga pfanelo dza vhafhalali kha ma&#x1E45;we mashango malugana na u tsireledzwa kha u tovholwa.</para>
      </listitem>
      <listitem>
        <para>Pfanelo iyi i nga si shumiswe hune u hweswa mulandu ha vha hu si ha vhugevhenga ha politiki, kana zwiito zwi fhambanaho na ndivho na mirando ya Dzangano &#x1E3D;a Mbumbano ya Dzitshaka.</para>
      </listitem>
    </orderedlist>
  </article>
  <article number="15">
    <title>Tshite&#x1E45;wa 15</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya u vha na lushaka lune a wela khalwo.</para>
      </listitem>
      <listitem>
        <para>A hu na muthu ane a &#x1E13;o thivhelwa u vha wa lushaka lune a wela khalwo kana a hanelwa pfanelo ya u shandukisa lushaka lune a wela khalwo.</para>
      </listitem>
    </orderedlist>
  </article>
  <article number="16">
    <title>Tshite&#x1E45;wa 16</title>
    <orderedlist>
      <listitem>
        <para>Vhanna na vhafumakadzi vha mi&#x1E45;waha yo vhinaho vha na pfanelo ya u dzhena kha zwa mbingano na u vha na mu&#x1E71;a hu si na u thivhelwa nga zwa murafho, lushaka kana vhurereli. Vho&#x1E71;he vha na pfanelo dzi linganaho siani &#x1E3D;a mbingano, vha kha mbingano na musi i tshi fhela.</para>
      </listitem>
      <listitem>
        <para>Mbingano i &#x1E13;o dzhenelwa fhedzi nga vhathu vhane vha khou malana vho vhofholowa nahone hu na thendelano yo fhelelaho.</para>
      </listitem>
      <listitem>
        <para>Mu&#x1E71;a ndi tshipi&#x1E13;a tsha tsiko nahone tsha ndeme kha tshitshavha ngauralo wo tea u tsireledzwa nga tshitshavha na Muvhuso.</para>
      </listitem>
    </orderedlist>
  </article>
  <article number="17">
    <title>Tshite&#x1E45;wa 17</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya u vha na ndaka o &#x1E13;iimisa nga e&#x1E71;he kana o &#x1E71;angana na vha&#x1E45;we.</para>
      </listitem>
      <listitem>
        <para>A hu na muthu ane a &#x1E13;o dzhielwa ndaka hu si na tshiitisi tshi no pfesesea.</para>
      </listitem>
    </orderedlist>
  </article>
  <article number="18">
    <title>Tshite&#x1E45;wa 18</title>
    <para>Muthu mu&#x1E45;we na mu&#x1E45;we u na pfanelo ya mbofholowo ya muhumbulo, luvalo na vhurereli; pfanelo heyi i katela mbofholowo ya u shandula vhurereli hawe kana zwine a tenda khazwo, na mbofholowo a e&#x1E71;he kana e na vha&#x1E45;we na musi e khagala kana fhethu ho dzumbamaho, u sumbedzisa vhurereli hawe kana zwine a tenda nga u funza, nyito, u rerela na u tevhedza.</para>
  </article>
  <article number="19">
    <title>Tshite&#x1E45;wa 19</title>
    <para>Muthu mu&#x1E45;we na mu&#x1E45;we u na pfanelo ya u vha na mihumbulo yawe na u amba; pfanelo heyi i katela mbofholowo ya u vha na mihumbulo hu si na u dzhenelelwa, na u kona u &#x1E71;o&#x1E13;a kana u wana mafhungo na u pha&#x1E13;aladza mafhungo na mihumbulo hu tshi shumiswa nyan&#x1E13;adzamafhungo hu sa sedzwi mikano.</para>
  </article>
  <article number="20">
    <title>Tshite&#x1E45;wa 20</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya mbofholowo ya u kuvhangana nga mulalo na nyan&#x1E13;ano.</para>
      </listitem>
      <listitem>
        <para>A hu na ane a &#x1E13;o kombetshedzwa u vha mura&#x1E13;o wa nyan&#x1E13;ano.</para>
      </listitem>
    </orderedlist>
  </article>
  <article number="21">
    <title>Tshite&#x1E45;wa 21</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya u shela mulenzhe kha muvhuso wa shango &#x1E3D;awe, nga ene mu&#x1E4B;e kana nga vhaimeleli vhe a &#x1E13;ikhethela o vhofholowa.</para>
      </listitem>
      <listitem>
        <para>Muthu mu&#x1E45;we na mu&#x1E45;we u na pfanelo ya u kona u wana tshumelo ya vhathu i no lingana kha shango &#x1E3D;awe.</para>
      </listitem>
      <listitem>
        <para>Lufuno lwa vhathu lu &#x1E13;o vha lwone murango wa maan&#x1E13;alanga a muvhuso, hezwi zwi &#x1E13;o bveledzwa nga khetho dza vhukuma dzine dza &#x1E13;o vha hone nga zwifhinga zwo tiwaho, nahone khetho idzi dzi &#x1E13;o vha dza vhathu vho&#x1E71;he nga u lingana nahone u khetha hu &#x1E13;o vha ha tshidzumbe kana ha shumiswa ma&#x1E45;we maga a u khetha nga mbofholowo.</para>
      </listitem>
    </orderedlist>
  </article>
  <article number="22">
    <title>Tshite&#x1E45;wa 22</title>
    <para>Muthu mu&#x1E45;we na mu&#x1E45;we, sa murado wa tshitshavha, u na pfanelo ya u wana tshumelo ya tsireledzo ya zwa u tshilisana, nahone u na pfanelo ya u konou swikelela pfanelo dza ikonomi, u tshilisana na mvelele zwine zwa &#x1E71;o&#x1E13;ea kha tshirunzi tshawe na u bveledza vhuvha hawe a tshi tikedzwa nga nungo dza lushaka na tshumisano ya dzitshakatshaka zwi tshi ya nga nzudzanyo na zwiko zwa Muvhuso mu&#x1E45;we na mu&#x1E45;we.</para>
  </article>
  <article number="23">
    <title>Tshite&#x1E45;wa 23</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya u shuma, mbofholowo ya u khetha mushumo, nyimele ya mushumo yo teaho nahone i &#x1E71;anganedzeaho khathihi na u tsireledzwa kha vhushayamushumo.</para>
      </listitem>
      <listitem>
        <para>Muthu mu&#x1E45;we na mu&#x1E45;we u na pfanelo, hu si na khethululo, ya u wana malamba ane a lingana na a vha&#x1E45;we kha mushumo une wa fana.</para>
      </listitem>
      <listitem>
        <para>Muthu mu&#x1E45;we na mu&#x1E45;we ane a shuma u na pfanelo ya u wana malamba o teaho nahone ane a &#x1E71;anganedzea u itela uri ene na mu&#x1E71;a wawe vha konou tshila vhutshilo vhu re na tshirunzi, na u dovha u &#x1E13;adziswa, arali zwo tea, nga dzi&#x1E45;we tsireledzo dza zwa u tshilisana.</para>
      </listitem>
      <listitem>
        <para>Muthu munwe na munwe u na pfanelo ya u vhumba kana u vha murado wa madzangano a vhashumi hu u itela tsireledzo ya madzangalelo awe.</para>
      </listitem>
    </orderedlist>
  </article>
  <article number="24">
    <title>Tshite&#x1E45;wa 24</title>
    <para>Muthu mu&#x1E45;we na mu&#x1E45;we u na pfanelo ya u awela na u &#x1E13;igeda, hu tshi katelwa awara dzo pimiwaho dza u shuma na dziholodeni dzo tiwaho dzi re na muholo.</para>
  </article>
  <article number="25">
    <title>Tshite&#x1E45;wa 25</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya vhuimo ha vhutshilo ho teaho mutakalo na u tshila zwavhu&#x1E13;i hawe na mu&#x1E71;a wawe, hu tshi katelwa na zwi&#x1E3D;iwa, zwiambaro, vhudzulo na mbavhalelo ya dzilafho na tshumelo dza u tshilisana, khathihi na pfanelo ya tsireledzo musi hu na vhushayamushumo, vhulwadze, vhuholefhali, vhutshilikadzi, vhualuwa kana i&#x1E45;we nyimele ya vhutshilo ine muthu a sa kone u i langa.</para>
      </listitem>
      <listitem>
        <para>Vhomme na vhana vha tea u wana ndondolo na thuso zwa tshipentshela. Vhana vho&#x1E71;he, hu sa sedzwi uri vho bebwa mbinganoni kana nn&#x1E13;a ha mbingano, vha &#x1E13;o wana tsireledzo ya zwa u tshilisana i no fana na ya vha&#x1E45;we.</para>
      </listitem>
    </orderedlist>
  </article>
  <article number="26">
    <title>Tshite&#x1E45;wa 26</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya pfunzo. Pfunzo i &#x1E13;o &#x1E4B;ekedzwa hu si na mbadelo kha mirole ya fhasi kana ya u ranga ine ya vha ya vhu&#x1E71;hogwa. Pfunzo ya mirole ya fhasi i &#x1E13;o vha khombe-khombe. Pfunzo ya zwa thekheninikhi na zwa phurofesheni i &#x1E13;o itwa uri i wanale na pfunzo dza n&#x1E71;ha dzi &#x1E13;o swikelelea nga n&#x1E13;ila i linganaho ho sedzwa vhukoni.</para>
      </listitem>
      <listitem>
        <para>Pfunzo i &#x1E13;o vha i livhiswaho kha u bveledzisa vhuvha ha muthu wo&#x1E71;he na u khwa&#x1E71;hisedza &#x1E71;honifho ya pfanelo dza vhuthu na mbofholowo dza ndeme. I &#x1E13;o &#x1E71;u&#x1E71;uwedza u pfesesa, u kon&#x1E13;elelana na vhukonani vhukati ha dzitshaka, mirafho kana zwigwada zwa vhurereli, nahone i &#x1E13;o bvisela phan&#x1E13;a mishumo ya Dzangano &#x1E3D;a Mbumbano ya Dzitshaka ya u itela uri hu vhe na mulalo.</para>
      </listitem>
      <listitem>
        <para>Vhabebi vha na pfanelothangwa ya u nanga pfunzo ine ya &#x1E13;o &#x1E4B;ekedzwa vhana vhavho.</para>
      </listitem>
    </orderedlist>
  </article>
  <article number="27">
    <title>Tshite&#x1E45;wa 27</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na pfanelo ya u shela mulenzhe kha kutshilele kwa mvelele ya tshitshavha o vhofholowa, u &#x1E13;iphina nga vhutsila na u vha na mukovhe kha zwa mveledziso ya saintsi na mbuelo yazwo.</para>
      </listitem>
      <listitem>
        <para>Muthu mu&#x1E45;we na mu&#x1E45;we u na pfanelo ya tsireledzo kha mikhwa na dzangalelo &#x1E3D;a ndaka zwi bvaho kha zwibveledzwa zwa saintsi, ma&#x1E45;walo kana vhutsila zwine a vha mu&#x1E45;wali wazwo.</para>
      </listitem>
    </orderedlist>
  </article>
  <article number="28">
    <title>Tshite&#x1E45;wa 28</title>
    <para>Muthu mu&#x1E45;we na mu&#x1E45;we u na pfanelo ya nzudzanyo ya u tshilisana na ya zwa mashango a dzitshakatshaka zwine pfanelo na mbofholowo zwo sumbedzwaho kha uyu mulevho zwi nga bveledzwa nga vhu&#x1E13;alo.</para>
  </article>
  <article number="29">
    <title>Tshite&#x1E45;wa 29</title>
    <orderedlist>
      <listitem>
        <para>Muthu mu&#x1E45;we na mu&#x1E45;we u na mishumo kha tshitshavha ine ya ita uri vhuvha hawe vhu kone u bvelela nga vhu&#x1E13;alo nahone nga mbofholowo.</para>
      </listitem>
      <listitem>
        <para>Musi muthu mu&#x1E45;we na mu&#x1E45;we a tshi khou shumisa pfanelo na mbofholowo dzawe, u tea u ita izwi a tshi dzhiela n&#x1E71;ha ndango ya mulayo wo itelwaho fhedzi u tsireledza pfanelo na mbofholowo dza vha&#x1E45;we vhathu na u vhona uri hu vhe na u dzhielwa n&#x1E71;ha ha mikhwa ya kutshilele, vhudziki na kutshilele kwavhu&#x1E13;i kwo teaho tshitshavha tsha demokirasi.</para>
      </listitem>
      <listitem>
        <para>Pfanelo na mbofholowo idzi a dzi tei u shumiswa nga n&#x1E13;ila yo fhambanaho na ndivho na mirando ya Dzangano &#x1E3D;a Mbumbano ya Dzitshaka.</para>
      </listitem>
    </orderedlist>
  </article>
  <article number="30">
    <title>Tshite&#x1E45;wa 30</title>
    <para>A hu na na tshithihi tshi re kha Mulevho uyu tshine tsha nga dzhiwa tshi tshi amba pfanelo i&#x1E45;we na i&#x1E45;we ine i nga shumiswa kha zwi&#x1E45;we na zwi&#x1E45;we kana u ita i&#x1E45;we nyito yo livhiswaho kha u thutha i&#x1E45;we na i&#x1E45;we ya pfanelo na mbofholowo zwo bulwaho afha malugana na Muvhuso, tshigwada kana muthu.</para>
  </article>
</udhr>


